Nakon što su brojni humanisti i aktivisti iz bivših jugoslavenskih republika upozorili da agresivno širenje vjerskog odgoja u javnim školama potkopava sekularni karakter tih država, strani novinari s interesom prate i stanje u Hrvatskoj. Nedavno su stoga, kontaktirali i 'Centar za građansku hrabrost', između ostalog, i kako bi provjerili jesu li doista točni podaci da se djecu na vjeronauku uči kako su ateisti odgajani bez Boga te su, stoga, spremni stvoriti nešto poput Auschwitza.



Iz 'Centra za građansku hrabrost' stranim su novinarima detaljno obrazložili zašto su neki aspekti vjerskog odgoja u javnim školama opasni i štetni. Upozorili su da je najveći problem širenje mržnje i netrpeljivosti prema drugima i drugačijima - od homoseksualaca, koje se uspoređuje s pedofilima, preko ljudi drugih nacionalnosti i drugih religija, pa do nevjernika.



- U udžbeniku 'S Kristom u život', za 8. razred osnovne škole, mlade se vjernike, koji čine oko 86 posto učenika osnovnih škola, poučava da su ateisti ljudi koji su odgajani bez Boga te su stoga spremni stvoriti nešto (strašno) poput Auschwitza (a sve to usprkos činjenici da su Auschwitz koncipirali oni koji promiču ideju da Bog postoji). U udžbeniku se navodi kako su ateisti apsolutno neprihvatljivi, te ih se etiketira kao egoistične budale čiji se broj treba postupno smanjivati, kroz nametanje kršćanskog vjerovanja, odnosno tzv. civilizacije ljubavi - piše Global Voices uz pojašnjenje da je Auschwitz bio dio mreže koncentracijskih logora koje su nacisti i fašisti koristili tijekom Drugog svjetskog rata, s ciljem istrebljenja neželjenih populacija u Europi, poput Židova, Roma, Slavena, kao i političkih protivnika, LGBT osoba i osoba s invaliditetom.















Povijesni zapisi potvrđuju, navodi Global Voices, da je upravo većina članova tih režima javno tvrdila da pripadaju nekim vjerskim zajednicama, a ponekad su čak uživali i otvorenu podršku nekih svećenika...



Cijeli članak možete pročitati OVDJE.